Eddie Gustafsson

Eddie Gustafsson (født 31. januar 1977 i Philadelphia i USA) er en svensk tidligere fotballspiller som spilte keeper for Red Bull Salzburg frem til han la opp som fotballspiller i 2014. Han har tidligere spilt for IFK Stockholm, IFK Norrköping, Molde FK, Hamarkameratene og Fotballklubben Lyn.

Fra 2002 til 2004 var han førstekeeper for Molde. Han sto uten kontrakt etter sesongen, og prøvde seg i klubber i både Europa og USA uten å få kontrakt. Han gikk til Ham-Kam da de fikk keeperproblemer, og spilte alle kampene i 2005-sesongen. I 2006 gikk Gustafsson til Fotballklubben Lyn etter at Ali Al-Habsi forlot Oslo-klubben til fordel for Bolton.

Gustafsson ble en av Lyns mest populære profiler og han ble av Aftenposten kåret til tippeligaens beste keeper i 2006. Og i 2008 ble han kåret til årets keeper i Tippeligaen. 1. januar 2009 gikk han til Red Bull Salzburg som bosman-spiller. I en seriekamp mot LASK Linz den 18. april 2010 brakk han benet og var først tilbake i 2011.

 Referanser 

 Eksterne lenker 

 Profil på lynfotball.net 

Kategori:Svenske fotballspillere
Kategori:Fotballspillere for IFK Norrköping
Kategori:Fotballspillere for Molde FK
Kategori:Fotballspillere for HamKam
Kategori:Fotballspillere for Lyn Fotball
Kategori:Fotballspillere for FC Red Bull Salzburg
Kategori:Svenske fotballspillere i Norge
Kategori:Vinnere av Kniksenprisen
Kategori:Personer fra Philadelphia